จับโจรจีน ฉกเพชร 10 ล.
พนักงานเผลอ ใช้ของเก๊สลับ งานที่อิมแพค,แก๊งมังกรจีนอาละวาดอีกบุกงานบางกอกเจมส์ แอนด์ จิวเวลรี่ แฟร์ ครั้งที่ 56 อิมแพค เมืองทองธานี เผยอาศัยจังหวะพนักงานขายเผลอ นำเพชรปลอมสลับเปลี่ยนเพชรแท้ 6 กะรัต มูลค่ากว่า 10 ล้านบาท สุดท้ายหนีไม่รอดถูกรวบคาสนามบินสุวรรณภูมิ ขณะซื้อตั๋วเครื่องบินเตรียมหนีออกนอกประเทศ แต่ไม่พบเพชรของกลางให้การปฏิเสธ ตำรวจเผยกล้องวงจรปิดจับภาพขณะก่อเหตุได้ มั่นใจพยานหลักฐานแน่น,แก๊งมังกรจีนอาละวาดอีกสลับเพชรปลอมภายในงานบางกอกเจมส์ ครั้งที่ 56 อิมแพคเมืองทองธานี เปิดเผยเมื่อเวลา 13.00 น. วันที่ 10 ก.ย. ร.ต.ท.จรยุทธ บุญทอง พงส.สภ.ปากเกร็ด จ.นนทบุรี รับแจ้งเหตุมีคนร้ายเข้าไปขโมยเพชรภายในงานแสดงสินค้าอัญมณี และเครื่องประดับบางกอกเจมส์ แอนด์ จิวเวลรี่ แฟร์ ครั้งที่ 56 ที่ห้องรอยัล จูบิลี่ บอลรูม อาคารชาเลนเจอร์ อิมแพค เมืองทองธานี จัดขึ้นระหว่างวันที่ 10-14 ก.ย. หลังรับแจ้งจึงรายงานให้ผู้บังคับบัญชาทราบ จากนั้น ไปตรวจสอบที่เกิดเหตุพร้อมด้วย พ.ต.อ.ฤทธินันท์ ปุ้ยพันธวงส์ ผกก. พ.ต.อ.มานะ เพียรเมืองบัก หน.พงส.ผทค. พ.ต.ท.วิทิต จันทร์เอี่ยม รอง ผกก.สส. และตำรวจชุดสืบสวน,ที่เกิดเหตุอยู่บริเวณบูธ ซีซี 38 เป็นบูธของบริษัท เอ็มชารูน จำกัด มีการนำเพชรและอัญมณีมาจำหน่ายให้กับผู้ที่มาร่วมงาน จากการสอบสวน น.ส.มัณฑนา วิยะแก้ว อายุ 25 ปี พนักงานขาย อยู่บ้านเลขที่ 166/41 ต.ช้างคลาน อ.เมืองเชียงใหม่ ให้การว่า ก่อนเกิดเหตุมีชายและหญิง 2 คน อายุประมาณ 30 ปี มีลักษณะคล้ายชาวจีน ทำทีมาขอดูเพชรภายในตู้โชว์ ตนนำเพชรออกมาให้ดูทีละเม็ด ระหว่างที่ตนเผลอคนร้ายนำเพชรปลอมมาสับเปลี่ยนเพชรจริง และหลบหนีไป ต่อมาตรวจสอบพบว่าเพชร 6 กะรัต มูลค่ากว่า 10 ล้านบาท ถูกสับเปลี่ยนแจ้งผู้จัดงานรวมถึงตำรวจให้มาตรวจสอบ,พ.ต.อ.มานะ เพียรเมืองบัก หน.พงส.ผทค. เปิดเผยว่า หลังเกิดเหตุเจ้าหน้าที่ตำรวจประสานตรวจสอบกล้องวงจรปิดภายในงาน จนทราบชื่อและรูปพรรณของคนร้าย เนื่องจากภายในงานมีระบบรักษาความปลอดภัย โดยให้ผู้เข้าร่วมงานแสดงเอกสารและพาสปอร์ตเพื่อตรวจสอบประวัติ พบว่าคนร้ายที่ก่อเหตุคือ นายเฮยิง อายุ 34 ปี และนางเจียง ซูเหลียน อายุ 32 ปี สัญชาติจีน จากนั้นประสานไปยังเจ้าหน้าที่ด่านตรวจคนเข้าเมือง (ตม.) ให้ช่วยตรวจสอบเพื่อป้องกันคนร้ายหลบหนีออกนอกประเทศ กระทั่งได้รับแจ้งจาก ตม.สนามบินสุวรรณภูมิ สามารถควบคุมตัวผู้ต้องหาได้ ขณะกำลังซื้อตั๋วเครื่องบินไปมณฑลหูหนาน ประเทศจีน แต่ไม่พบเพชรของกลาง ขณะนี้อยู่ระหว่างการส่งตัวมาสอบสวนที่ สภ.ปากเกร็ด เบื้องต้นผู้ต้องหาให้การปฏิเสธ อย่างไรก็ตาม ตำรวจมีพยานหลักฐานแน่นหนาสามารถเอาผิดกับผู้ที่ก่อเหตุได้อย่างแน่นอน
แก๊งมังกรจีนอาละวาดอีกบุกงานบางกอกเจมส์ แอนด์ จิวเวลรี่ แฟร์ ครั้งที่ 56 อิมแพค เมืองทองธานี เผยอาศัยจังหวะพนักงานขายเผลอ นำเพชรปลอมสลับเปลี่ยนเพชรแท้ 6 กะรัต มูลค่ากว่า 10 ล้านบาท สุดท้ายหนีไม่รอดถูกรวบคาสนามบินสุวรรณภูมิ
ข่าวหน้า1,สลับเพชรปลอม,แก๊งมังกรจีน,งานบางกอกเจมส์,เมืองทองธานี,เพชรปลอมสลับเปลี่ยนเพชร,เฮยิง,เจียง ซูเหลียน,ตม.สนามบินสุวรรณภูมิ,ควบคุมตัว,มณฑลหูหนาน,จีน,ข่าว,ไทยรัฐออนไลน์